Grace Chang

Grace Chang (født 13. juni 1933 i Nanjing i Kina), også kjent under navnet Gě Lán (葛蘭), er en kinesisk skuespillerinne og shidaiqusangerinne.
Liv og virke
Bakgrunn
Familiens røtter var i Haining i provinsen Zhejiang. Men de bodde i den kineike hovedstaden Nanjing ved datterens fødsel. Tidlig i barndommen ble hun øvd opp som sangerinne. 

Hun flyttet som 15-åring med foreldrene fra Shanghai, der hun vokste opp, til Hongkong i 1949, på grunn av kommunistenes fremmarsj og maktovertagelse på det kinesiske fastlandet.

Karriere i Hongkong
Hun gikk fra 1952 i skole hos regissøren Bu Wancang i hans studio, og hun ble fremgangsrik skuespillerinne i musicalkomedier og melodramer  med filmselskapet Cathay (Motion Picture and General Investments Limited) og hadde stor suksess særlig med filmene «It Blossoms Again», «The Wild, Wild Rose» (flere av sangene var kinesiske versjoner av sanger fra operaen Carmen)  og «Mambo Girl». 

Hennes store forbilde var shidaiqu-sangerinnen og skuepillerinnen Chow Hsuan (1918-1957), en av «de syv store sangstjerner».

I 1959 var hun en av Hongkongs aller største stjerner, særlig blant studenter og i middelklassen, og det året slo flere filmer med henne meget godt an også i USA.

I 1961 giftet hun seg med hongkong-forretningsmannen Kao Fuchuan i London. Ektemannens far Ho Ko Neng var den sentrale i monopolkonsesjonen for drift av pengespillcasinoer i Macao fra 1937 til 1955. 

Hun avsluttet skuespillerkarrieren tre år etter, skjønt hun fortsatte med sine sangopptredender. Grace Chang opptrådte i 33 filmer under sin 11-årige karriere på lerretet. Hennes siste innspilte sangbidrag var opptak av lydspor i 1964.

 Filmografi 
 Seven Sisters (1953)
 Red Bloom in the Snow (1954)
 Blood-Stained Flowers (1954)
 It Blossoms Again (1954)
 Soldier of Fortune (1955)
 Surprise (1956)
 The ingenious Seduction (1956)
 The Long Lane (1956)
 Over the Rolling Hills (1956)
 The Story of a Fur Coat (1956)
 Mambo Girl (1957)
 Booze, Boobs and Bucks (1957)
 Love and Crime (1957)
 Murder in the Night (1957)
 Torrents of Desire (1958)
 Golden Phoenix (1958)
 Crimes of Passion (1959)
 Spring Song (1959)
 Air Hostess (1959)
 Our Dream Car (1959)
 My Darling Sister (1959)
 The Girl With a Thousand Faces (1960)
 The June Bride (1960)
 Forever Yours (1960)
 The Loving Couple (1960)
 Miss Pony-Tail (1960)
 The Wild, Wild Rose (1960)
 Sun, Moon and Star (1961)
 Sun, Moon and Star Part 2 (1961)
 Because of Her (1963)
 The Magic Lamp (1964)
 A Story of Three Loves Part 1 (1964)
 A Story of Three Loves Part 2 (1964)
 The Hole (1998) (soundtrack)
 The Wayward Cloud (2005) (soundtrack)

 Eksterne lenker 


Kategori:Kinesiske skuespillere
Kategori:Kinesiske sangere
Kategori:personer fra Nanjing
Kategori:Personer fra Shanghai
Kategori:personer fra Hongkong
Kategori:Fødsler i 1933